**Odabrani pozvani natjecatelji Natječaja za dizajn vizualnog identiteta TZ Splitsko-dalmatinske županije**

**Ocjenjivački sud javno-pozivnog Natječaja za dizajn vizualnog identiteta Turističke zajednice Splitsko-dalmatinske županije odabrao je čak šest autora/timova koji će kao pozvani natjecatelji sudjelovati u daljnjem tijeku Natječaja. Odabrani autori/timovi su: DIG studio, Filburg, Kazinoti & Komenda, Boris Ljubičić, Jan Pavlović i Šesnić&Turković. POZIVAMO SVE OSTALE ZAINTERESIRANE AUTORE i TIMOVE da sudjeluju u drugom krugu natječaja te prisustvuju online USMENOM BRIFINGU koji će se održati u petak 22. ožujka s početkom u 13 sati. Ukupni nagradni fond je 12.500 EUR neto. Rok za primanje natječajnih radova je 8. svibnja 2024. do 17 sati.**

Na poziv za sudjelovanje u natječaju za dizajn vizualnog identiteta Turističke zajednice Splitsko-dalmatinske županije javilo se čak 32 autora/timova. Ocjenjivački sud natječaja u sastavu: Jagoda Baričev, Zoran Đukić, Nikola Đurek, Jurica Glavina, Šime Klarić, Viktor Popović i Ivana Vladović, sastao se u ponedjeljak 18. ožujka kako bi pregledali sve pristigle prijave zainteresiranih natjecatelja.

Iako je u propozicijama natječaja bilo predviđeno da će se odabrati pet pozvanih natjecatelja, zbog izuzetno velikog broja kvalitetnih portfolija i referenci zainteresiranih natjecatelja, Raspisivač natječaja je odlučio da se odabere šest pozvanih natjecatelja.

Na temelju pristiglih portfolija i referenci žiratori su odabrali sljedeće pozvane autore/timove:

**DIG studio** (Izvorka Jurić, Jurica Kos, Nino Dolenc)

**Filburg** (Andrej Filetin, Mila Marina Burger)

**Kazinoti & Komenda** (Karlo Kazinoti, Mišo Komenda, Ana Bodrožić, Frane Balta, Bruno Dubravec, Hana Malenica)

**Boris Ljubičić**

**Jan Pavlović**

**Šesnić&Turković** (Marko Šesnić, Goran Turković, Hana Vrca, Nikola Heged, Klara Zaher, Tana Jeić, Anja Vuković)

Raspisivač i Provoditelj natječaja čestitaju odabranim natjecateljima i zahvaljuju svima ostalima na interesu za sudjelovanje, a ovim putem **pozivaju autore i timove, koji nisu odabrani, kao i sve ostale zainteresirane natjecatelje da sudjeluju u drugom krugu natječaja**.

Pozvanim natjecateljima koji neće osvojiti nagradu, a predat će rad u predviđenom roku, isplatit će se obeštećenje u iznosu od 1.000 EUR neto po natjecatelju, neovisno o broju predanih radova.

**Poziv na usmeni brifing**

Pozivamo sve zainteresirane natjecatelja da prisustvuju usmenom brifingu koji će se održati u **petak, 22. ožujka, s početkom u 13 sati**. Očekivano trajanje brifinga je 1 sat. Sudjelovanje na brifingu nije obavezno, ali se preporuča. To je prilika da kroz direktan razgovor s predstavnicima raspisivača i Ocjenjivačkog suda natječaja dublje i obuhvatnije sagledate temu natječaja te postavite pitanja ako ih imate.

Zbog organizacijskih razloga molimo vas da najavite svoje sudjelovanje na brifingu putem email adrese: natjecaji@dizajn.hr najkasnije **do 21.3.2024. do 17 h**. Poruku je potrebno nasloviti: NATJEČAJ TŽ SDŽ-BRIFING, a u tekstu poruke navesti ime i prezime, broj telefona i/ili mobitela natjecatelja koji najavljuju svoje sudjelovanje na usmenom brifingu. Svi prijavljeni natjecatelji dobit će poveznicu za sudjelovanje na sastanku.

Natjecatelji koji nisu u mogućnosti prisustvovati brifingu svoja **pitanja** mogu unaprijed uputiti putem gore navedene adrese e-pošte. Poruku je potrebno nasloviti: NATJEČAJ TŽ SDŽ-BRIFING PITANJE, **najkasnije do 21.3.2024. do 20 sati.**

Na sva pristigla pitanja odgovorit će se tijekom brifinga, a natjecateljima koji su postavili pitanja, a neće prisustvovati brifingu, odgovor će se proslijediti putem elektroničke pošte, te objaviti na web stranici Provoditelja bez objave imena natjecatelja koji su postavili pitanje.

Natjecatelji imaju pravo postavljati pitanja vezana uz projektni zadatak i opće uvjete tijekom cijelog trajanja natječaja (zaključno do 6. svibnja) putem elektronske pošte na adresu natjecaji@dizajn.hr. Odgovori na postavljena pitanja bit će objavljeni javno na stranici [www.dizajn.hr](http://www.dizajn.hr) bez objave imena natjecatelja koji su postavili pitanje.

Rok za primanje natječajnih radova je **do 8. svibnja 2024**., a **kompletnu natječajnu dokumentaciju možete naći na linkovima:**

OPĆI UVJETI NATJEČAJA ([TZ SDŽ – Opći uvjeti.pdf](https://www.dropbox.com/scl/fi/5ldt1xv17kuafwt3b638u/TZ-SD-Op-i-uvjeti.pdf?rlkey=yqhro7ma6srswj0lto15gk647&dl=0))

PRIJAVNICA ([TZ SDŽ – Prijavnica.doc](https://www.dropbox.com/scl/fi/f0jhfhkwi42fljsallisn/TZ-SD-_PRIJAVNICA.docx?rlkey=319zbzntyunzvf4le70lj1s4c&dl=0))

BRENDING BRIEF ([TZ SDŽ – Brending brief.pdf](https://www.dropbox.com/scl/fi/9nmtf54luseembybr90xy/TZ-SD-Branding-brief.pdf?rlkey=2yxaknts8cacuycvepdiljx2r&dl=0))

PROJEKTNI ZADATAK ([TZ SDŽ – Projektni zadatak.pdf)](https://www.dropbox.com/scl/fi/gaqzfx5x5in12dfwjf8m5/TZ-SD-Projektni-zadatak.pdf?rlkey=me76ucz60seh3ewqulill28u9&dl=0)

[GLAVNI PLAN RAZVOJA TURIZMA SPLITSKO-DALMATINSKE ŽUPANIJE (2017 – 2027) SA STRATEŠKIM I OPERATIVNIM PLANOM MARKETINGA](https://www.dropbox.com/scl/fi/igvir1akyq63n8kzv0u03/TZ-SD-Glavni-plan-razvoja-turizma.pdf?rlkey=4m1rzd7oax58j0yri5fyga81v&dl=0)

Voditelj natječaja: Damir Gamulin